
Na osnovu člana 31. Zakona o sudovima u Federaciji Bosne i Hercegovine („Službene novine Federacije BiH“ broj 38/05 i 22/06) , predsjednik suda donosi 





P R A V I L N I K



O upotrebi i načinu korištenja vozila




        Općinskog suda u Travniku
Članak 1.


Vozila suda koriste se isključivo za službene potrebe suda u funkciji obavljanja poslova iz djelokruga rada suda ili po posebnoj naredbi predsjednika suda.


Svako korištenje vozila za privatne potrebe i potrebe koje nisu vezane za izvršavanje radnih zadataka ili su protivne odredbama ovog Pravilnika, smatrat će se povredom radne dužnosti.

Članak 2.

Vozilima suda isključivo upravlja vozač suda ili eventualno neka druga osoba iz reda zaposlenika suda po izričitom pismenom ovlaštenju – Odluci predsjednika suda.

Članak 3.

Za svako vozilo suda mora se voditi posebna Knjiga korištenja vozila, koju čine svi zbirni mjesečni putni nalozi za korištenje vozila.

Za vozila se vodi posebna Knjiga naloga za nabavu goriva u koju se bilježi primjerak svakog izdatog naloga za točenje goriva i drugih potrebnih auto-dijelova i maziva koji se mogu nabavljati putem ovlaštenog dobavljača.
Članak 4.

Svako servisiranje vozila i nabavka dijelova će se obavljati uz odgovarajuću narudžbenicu i po odobrenju predsjednika suda.

Članak 5.

Vozač suda je dužan početkom svakog mjeseca otvoriti zbirni putni nalog za taj mjesec gdje se  svakodnevno bilježe loko-vožnje kao i vožnje van Travnika, kao i vrijeme provedeno na putu.

Ovaj nalog, po ovlaštenju predsjednika suda, potpisuje tajnik suda.

Svi mjesečni zbirni nalozi se ulažu u knjigu evidencije korištenja vozila.

Članak 6.
Drug vozila suda će se koristit za potrebe referenata za izvršenje, za hitne nabavke,  kao i za potrebe suda po posebnom ovlaštenju predsjednika suda.


Pravila o načinu korištenja vozila iz člana 5. ovog Pravilnika će se primjenjivati za ove namještenike.

Članak 7.

Dužnost vozača i svih zaposlenika koji upravljaju vozilom suda je da putem praćenja pređene kilometraže vozila obavijeste tajnika suda o potrebi redovnog servisiranja vozila, kao i u slučaju pojave kvarova ili problema u radu vozila sugerišu vanredni pregled ili servisiranje vozila.

Vozač suda je dužan pratiti istek obaveznog osiguranja vozila, te na vrijeme poduzeti radnje da se vozila osiguraju.

Članak 8.


Svako putovanje van Travnika mora se najaviti  vozaču najmanje 1 dan prije putovanja, a vozač je dužan pripremiti vozilo za putovanje.
Članak 9.


Vozač je dužan voditi evidenciju traženja korištenja vozila za službene potrebe od strane sudija i zaposlenih u sudu.


U slučaju da postoji više zahtjeva za korištenje vozila za isti dan od broja raspoloživih mjesta u vozilu, obavještava se predsjednik suda, koji u tom slučaju odlučuje o prioritetima, kao i o načinu prijevoza za prekobrojne.

Članak 10.


Vozač je dužan da vrši sitne opravke na vozilu koje ne zahtijevaju angažovanje stručnog lica-servisera.

Članak 11.


Službena vozila se parkiraju ispred zgrade suda sukladno Odluci prdsjednika suda o korištenju službenog parking prostora i pod zaštitom Odjela sudske policije Travnik.


U toku noći vozila se parkiraju ispred zgrade suda ili po posebnom odobrenju predsjednika suda   jedno vozilo  se može parkirati u garaži vozača suda.

Članak 12.

Jedini nalogodavac za korištenje vozila je predsjednik suda i u njegovoj odsutnosti zamjenik predsjednika suda.
Članak 13.

Nakon radnog vremena, vozač može za službene potrebe koristiti vozilo suda po posebnom odobrenju predsjednika suda i o tome je dužan sačiniti bilješku u zbirnom putnom nalogu.

Članak 14.


Kontrolu korištenja vozila vrše predsjednik suda i tajnik suda.

Članak 15.

Vozač suda i zaposlenik koji koristi vozilo suda su odgovorni za štetu koja uslijed nepažnje ili nemara nastane na vozilu.
Članak 17.


Ovaj Pravilnik stupa na snagu danom donošenja.

      Goran Dujić
